CELEX: 62007TN0003
Language: fi
Date: 2007-01-02 00:00:00
Title: Asia T-3/07: Kanne 2.1.2007 — Espanja v. komissio

10.3.2007   
            
            
               FI
            
            
               Euroopan unionin virallinen lehti
            
            
               C 56/31
            
         Kanne 2.1.2007 — Espanja v. komissio
   (Asia T-3/07)
   (2007/C 56/62)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: J. M. Rodríguez Cárcamo)
   
      Vastaaja: Euroopan yhteisöjen komissio
   Vaatimukset
   
               —
            
            
               Päätös K(2006) 5103, jossa päätetään tehdä rahoitusoikaisut viiteen hankkeeseen, jotka toteutetaan Andalusian alueella, on kumottava kokonaisuudessaan:
               
                           —
                        
                        
                           Ensimmäisen perusteen hyväksymisestä on seurattava päätöksen osittainen kumoaminen siten, että oikaisujen määrää alennetaan 1 136 320 eurolla.
                        
                     
                           —
                        
                        
                           Toisen perusteen hyväksymisestä on seurattava riidanalaisen päätöksen osittainen kumoaminen siten, että oikaisujen määrää alennetaan 267 746 eurolla tai toissijaisesti laskuvirheen vuoksi 90 186 eurolla.
                        
                     
                           —
                        
                        
                           Kolmannen perusteen hyväksymisestä on seurattava riidanalaisen päätöksen osittainen kumoaminen siten, että oikaisujen määrää alennetaan 76 369 eurolla.
                        
                     
                           —
                        
                        
                           Neljännen perusteen hyväksymisestä on seurattava riidanalaisen päätöksen osittainen kumoaminen siten, että oikaisujen määrää alennetaan 3 264 849 eurolla.
                        
                     
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt käsiteltävänä oleva kanne on nostettu 20.10.2006 tehdystä komission päätöksestä K(2006) 5103 siltä osin kuin siinä alennetaan koheesiorahaston tukea viidelle hankkeelle, jotka toteutetaan Andalusian itsehallintoalueen alueella ja jotka luetellaan seuraavassa:
   
               —
            
            
               Nro 2000.ES.16.C.PE.012 (Jätehuoltoa koskevat toimenpiteet Andalusiassa)
            
         
               —
            
            
               Nro 2000.ES.16.C.PE.066 (Guadalquivirin altaan jätevedenpoisto ja puhdistus)
            
         
               —
            
            
               Nro 2000.ES.16.C.PE.004 (Sudin valuma-altaan jätevedenpoisto ja puhdistus: Vaihe I)
            
         
               —
            
            
               Nro 2001.ES.16.C.PE.025 (Kiinteiden yhdyskuntajätteiden käsittelylaitosten lisääminen Andalusian itsehallintoalueella — 2001)
            
         
               —
            
            
               Nro 2000.ES.16.C.PE.138 (Jätehuoltoa koskevat toimenpiteet Andalusiassa)
            
         Riidanalaisessa päätöksessä, jonka ydin oli hankkeen 012 tutkiminen, komissio teki 4 745 284 euron oikaisun tietyillä perusteilla, jotka koskivat menojen tukikelpoisuuden valvonnan riittävyyttä ja tiettyjen hankintamenettelyä koskevien sääntöjen noudattamista (kahden sopimuksen tekeminen suorahankintana, kokemuksen käyttäminen hankintakriteerinä ja oletetut sääntöjen vastaisuudet tiettyjen urakoiden julkistamisessa).
   Vaatimustensa tueksi kantajana oleva valtio vetoaa seuraaviin seikkoihin:
   
               —
            
            
               Perustellun luottamuksen ja oikeusvarmuuden periaatetta sekä suhteellisuusperiaatetta on loukattu siltä osin kuin on kyse tiettyjen menojen tukikelpoisuudesta, koska riidanalainen toimi on tehty ennen kuin pyydetty jatkoaika tukikelvottomien menojen poistamiselle ja niiden korvaamiselle tukikelpoisilla menoilla oli päättynyt.
            
         
               —
            
            
               Direktiivin 92/50/ETY (1) 11 artiklan 3 kohdan b ja e alakohtaa on tulkittu väärin kahden palveluhankintaa koskevan sopimuksen suorahankinnassa havaittujen oletettujen sääntöjenvastaisuuksien osalta. Tämän perusteen sisällä vedotaan toissijaisesti myös laskuvirheeseen.
            
         
               —
            
            
               Julkisista hankinnoista annettuja direktiivejä on rikottu siltä osin kuin on kyse kokemuskriteerin sisällyttämisestä hankintakriteereihin. Tältä osin todetaan, että vaikka mainitusta kriteeristä ei nimenomaisesti säädetä asiaan sovellettavissa säännöksissä, tämä mahdollisuus hyväksytään yhteisöjen tuomioistuinten oikeuskäytännössä, ja että mainitun kriteerin käyttäminen ei koskaan voi olla vakava ja selvä yhteisön oikeuden rikkominen, vaan että se on joka tapauksessa anteeksiannettava oikeudellinen virhe, joka johtuu säännösten epäselvyydestä.
            
         
               —
            
            
               Siitä johtuva sääntöjen vastaisuus, että tiettyjä urakoita ei ole julkistettu, ei ole vakava ja selvä rikkominen ja näin ollen se ei ole riittävän ilmeinen yhteisön oikeuden rikkominen.
            
         
      (1)  Julkisia palveluhankintoja koskevien sopimusten tekomenettelyjen yhteensovittamisesta 18.6.1992 annettu neuvoston direktiivi 92/50/ETY (EYVL L 209, 24.7.1992, s. 1).